કોંગ્રેસ દ્વારા બે વર્ષ પુર્વે વિધાનસભા ઘેરાવનો કાર્યક્રમ જાહેર કર્યા બાદ મોટી સંખ્યામાં પોલીસ ગોઠવવા છતા કોંગ્રેસનાં આગેવાનો તથા કાર્યકરો વિધાનસભા સુધી પહોચવામાં સફળ થયા હતા અને ગેટ કુદીને અંદર પણ ઘુસી ગયા હતા. કોંગ્રસની સ્થિતી ત્યાર કરતા અત્યારે વધારે સારી બની છે અને આયોજન પુર્વક ઘેરાવની તૈયારીઓ પણ ચાલી રહી છે. ત્યારે કાયદો અને વ્યવસ્થાની જવાબદારી સંભાળતી ગાંધીનગર જિલ્લા પોલીસની મુશ્કેલી વધી છે. પોલીસ સુત્રોનાં જણાવ્યાનુંસાર વિધાનસભાનાં રૂટીન બંદોબસ્તમાં 1 એસપી, 4 ડીવાએસપી, 10 પીઆઇ, 30 પીએસઆઇ, 300 પોલીસ તથા મહિલા અને ટ્રાફિક પોલીસનો બંદોબસ્ત તૈયાર કરવામાં આવ્યો હતો. પરંતુ કોંગ્રેસનાં ઘેરાવનાં કાર્યક્રમને લઇને બહાર પણ મોટી સંખ્યામાં પોલીસનો ગોઠવવી પડશે. ત્યારે વિધાનસભા બહાર તથા માર્ગો પર પોલીસ ગોઠવીને વાહન ચેકીંગ પણ કરવામાં આવશે.